# Julie Sweet

Julie Sweet (Tustin, c. 1967), de prenom compost Julie Terese i amb cognom de naixement Spellman, és una executiva de negocis i advocada estatunidenca. És presidenta i executiva en cap d'Accenture, una empresa multinacional de serveis professionals.
El New York Times i Fortune l'han nomenada una de les dones més poderoses de les empreses estatunidenques, mentre que Forbes li va atorgar el novè lloc de la llista de les 100 dones més poderoses del món el 2022.

## Biografia

Sweet va créixer a Tustin, Califòrnia, i va destacar en els concursos de discursos i debats a la Tustin High School. Va obtenir una llicenciatura del Claremont McKenna College i un títol Juris Doctor per la Columbia Law School.
Abans de l'arribada de Sweet a Accenture, va ser advocada del despatx d'advocats Cravath, Swaine & Moore. Va treballar a l'empresa durant disset anys i en va ser sòcia durant 10. Va treballar en finançament, fusions i adquisicions, i com assessora general corporativa.
Accenture va contractar Sweet com a advocada general el 2010. El 2015, va esdevenir executiva en cap del negoci d'Accenture a Amèrica del Nord, el mercat més gran de la companyia.
Accenture va nomenar Sweet com a executiva en cap global el setembre de 2019, sent la primera dona que va ocupar aquest càrrec. En el moment del seu nomenament, era una de les 27 dones líders de les empreses de l'S&P 500 i la 15a dona executiva en cap de totes les empreses del Fortune Global 500. El setembre de 2021, Sweet es va convertir en presidenta d'Accenture.
Sweet està casada amb Chad Creighton Sweet, que va ser el cap de la campanya presidencial de Ted Cruz el 2016. Té dues filles. Viuen a Bethesda, Maryland.

## Referències

* ↑ Jaffee, Michelle Koidin «Julie Spellman and Chad Sweet» (en anglès). The New York Times, 10-10-2004. ISSN: 0362-4331.
* 1 2 «Forbes profile: Julie Sweet». Forbes, 07-12-2021. [Consulta: 15 juliol 2022].
* ↑ «How the best companies to work for are thriving despite the Great Resignation» (en anglès). [Consulta: 10 febrer 2024].
* ↑ Gelles, David «Julie Sweet of Accenture Could See Her Future. So She Quit Her Job.» (en anglès). The New York Times, 02-01-2019. ISSN: 0362-4331.
* ↑ «Julie Sweet» (en anglès). Fortune. [Consulta: 10 febrer 2024].
* 1 2 «World's Most Powerful Women» (en anglès). Forbes. [Consulta: 16 novembre 2023].
* ↑ «Accenture taps Arlington-based Julie Sweet as global chief executive» (en anglès). Washington Business Journal, 12-07-2019. [Consulta: 10 febrer 2024].
* 1 2 3 4 Gelles, David «Julie Sweet to Run Accenture, Adding a Woman to the Ranks of Corporate C.E.O.s» (en anglès). The New York Times, 11-07-2019. ISSN: 0362-4331.
* ↑ Abadi, Mark. «The CEO of a consulting firm says if 'you can see your future' at work, you may not be in the right career» (en anglès americà). [Consulta: 10 febrer 2024].
* ↑ «Accenture names Julie Sweet chief executive officer» (en anglès), 15-07-2019. [Consulta: 10 febrer 2024].
* ↑ «Accenture names Julie Sweet as CEO» (en anglès). Reuters, 11-07-2019. [Consulta: 10 febrer 2024].
* ↑ «Women Lead Only 2.8% of Fortune Global 500 Companies: The Broadsheet» (en anglès). [Consulta: 10 febrer 2024].
* ↑ «Julie Sweet | 2021 Most Powerful Women» (en anglès). Fortune, 2022. [Consulta: 10 febrer 2024].
* ↑ «Julie Sweet appointed first female CEO of consulting firm Accenture» (en anglès). The CEO Magazine. [Consulta: 10 febrer 2024].